CELEX: 32020D1401
Language: el
Date: 2020-10-02 00:00:00
Title: Εκτελεστική απόφαση (ΕΕ) 2020/1401 της Επιτροπής της 2ας Οκτωβρίου 2020 για προσωρινή παρέκκλιση από την οδηγία 66/401/ΕΟΚ του Συμβουλίου όσον αφορά τις απαιτήσεις για την εμπορία πιστοποιημένων σπόρων προς σπορά [κοινοποιηθείσα υπό τον αριθμό C(2020) 6651] (Κείμενο που παρουσιάζει ενδιαφέρον για τον ΕΟΧ)

6.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 324/35
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1401 ΤΗΣ ΕΠΙΤΡΟΠΗΣ
         της 2ας Οκτωβρίου 2020
         για προσωρινή παρέκκλιση από την οδηγία 66/401/ΕΟΚ του Συμβουλίου όσον αφορά τις απαιτήσεις για την εμπορία πιστοποιημένων σπόρων προς σπορά
         
            
               [κοινοποιηθείσα υπό τον αριθμό C(2020) 6651]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 17 παράγραφος 1,
         Εκτιμώντας τα ακόλουθα:
         
                     (1)
                  
                  
                     Από τις πληροφορίες που παρασχέθηκαν στην Επιτροπή από τη Σλοβενία προκύπτει ότι, λόγω των δυσμενών καιρικών συνθηκών, κατά την καλλιεργητική περίοδο 2018/2019, επλήγη σοβαρά η καλλιέργεια σπόρων του είδους τριφύλλι το σαρκόχρουν (Trifolium incarnatum L.) που προορίζονται για την παραγωγή βασικών σπόρων. Κατά συνέπεια, δεν υπήρχαν στη Σλοβενία αρκετοί βασικοί σπόροι για την παραγωγή πιστοποιημένων σπόρων πρώτης γενεάς (πρώτης αναπαραγωγής) για τη συγκομιδή του 2020.
                  
               
                     (2)
                  
                  
                     Άλλα κράτη μέλη, τα οποία αντιμετωπίζουν εν μέρει προβλήματα συγκομιδής, δεν μπόρεσαν να καλύψουν τις ανάγκες της Σλοβενίας για την κατηγορία των βασικών σπόρων.
                  
               
                     (3)
                  
                  
                     Λόγω των περιστάσεων αυτών, προκύπτουν προσωρινές δυσκολίες στη γενική προμήθεια πιστοποιημένων σπόρων τριφυλλιού του σαρκόχρου. Οι δυσκολίες αυτές δεν μπορούν να υπερνικηθούν παρά μόνο αν επιτραπεί, για συγκεκριμένη περίοδο και με την επιφύλαξη κατάλληλης μέγιστης ποσότητας, η εμπορία στην Ένωση πιστοποιημένων σπόρων δεύτερης γενεάς τριφυλλιού του σαρκόχρου που παράγονται στη Σλοβενία.
                  
               
                     (4)
                  
                  
                     Ως εκ τούτου, η παρούσα απόφαση θα πρέπει να επιτρέψει την εμπορία στην Ένωση πιστοποιημένων σπόρων τριφυλλιού του σαρκόχρου δεύτερης γενεάς, οι οποίοι παράγονται στη Σλοβενία από πιστοποιημένους σπόρους πρώτης γενεάς, υπό ορισμένους όρους και περιορισμούς.
                  
               
                     (5)
                  
                  
                     Από τις πληροφορίες που διαβίβασε στην Επιτροπή η Σλοβενία προκύπτει επίσης ότι, συνολικά, απαιτείται ποσότητα 30 τόνων σπόρων τριφυλλιού του σαρκόχρου για την αντιμετώπιση αυτών των δυσχερειών εφοδιασμού για την περίοδο που λήγει στις 30 Ιουνίου 2021.
                  
               
                     (6)
                  
                  
                     Η παρέκκλιση δεν εμποδίζει την εφαρμογή των άλλων όρων που προβλέπει η οδηγία 66/401/ΕΟΚ για την εμπορία πιστοποιημένων σπόρων τριφυλλιού του σαρκόχρου.
                  
               
                     (7)
                  
                  
                     Τα κράτη μέλη θα πρέπει να κοινοποιούν αμέσως στην Επιτροπή και στα άλλα κράτη μέλη τις ποσότητες για τις οποίες έχουν χορηγήσει άδεια εμπορίας σύμφωνα με την παρούσα απόφαση, ώστε να εξασφαλιστεί η συντονισμένη εφαρμογή της.
                  
               
                     (8)
                  
                  
                     Είναι σκόπιμο η Σλοβενία να ενεργήσει ως συντονιστής, ώστε να εξασφαλιστεί ότι οι συνολικές ποσότητες σπόρων η εμπορία των οποίων έχει επιτραπεί σύμφωνα με την παρούσα απόφαση δεν υπερβαίνει την ανώτατη ποσότητα την εμπορία της οποίας επιτρέπει η παρούσα απόφαση.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Επιτρέπεται για περίοδο που λήγει στις 30 Ιουνίου 2021 και υπό τους όρους που προβλέπονται στην παράγραφο 2 η εμπορία στην Ένωση πιστοποιημένων σπόρων δεύτερης γενεάς τριφυλλιού του σαρκόχρου (Trifolium incarnatum L.) οι οποίοι παράγονται στη Σλοβενία από πιστοποιημένους σπόρους πρώτης γενεάς.
            
            
               2.   Οι πιστοποιημένοι σπόροι των οποίων η εμπορία επιτρέπεται σύμφωνα με το παρόν άρθρο:
               
                           α)
                        
                        
                           δεν υπερβαίνουν συνολική ποσότητα 30 τόνων·
                        
                     
                           β)
                        
                        
                           συμμορφώνονται με τις ακόλουθες απαιτήσεις:
                           
                                       i)
                                    
                                    
                                       τις απαιτήσεις για τους πιστοποιημένους σπόρους πρώτης γενεάς (πρώτης αναπαραγωγής), που προβλέπονται στο παράρτημα II της οδηγίας 66/401/ΕΟΚ·
                                    
                                 
                                       ii)
                                    
                                    
                                       οι σχετικοί σπόροι διατέθηκαν για πρώτη φορά στην αγορά σύμφωνα με το άρθρο 3 της παρούσας απόφασης.
                                    
                                 
                     
         
         
            Άρθρο 2
            Τα κράτη μέλη κοινοποιούν αμέσως στην Επιτροπή και στα άλλα κράτη μέλη τις ποσότητες για τις οποίες χορήγησαν άδεια εμπορίας σύμφωνα με την παρούσα απόφαση.
         
         
            Άρθρο 3
            Κάθε προμηθευτής σπόρων που επιθυμεί να διαθέσει στην αγορά τους σπόρους που αναφέρονται στο άρθρο 1 υποβάλλει αίτηση χορήγησης άδειας στο κράτος μέλος στο οποίο εδρεύει ή στο οποίο πραγματοποιεί εισαγωγές. Το εν λόγω κράτος μέλος επιτρέπει στον προμηθευτή να διαθέσει τους σπόρους αυτούς στην αγορά εκτός αν:
            
                        1)
                     
                     
                        υπάρχουν επαρκείς αποδείξεις βάσει των οποίων αμφισβητείται η ικανότητα του προμηθευτή να διαθέσει στην αγορά την ποσότητα των σπόρων για την οποία υπέβαλε αίτηση χορήγησης άδειας· ή
                     
                  
                        2)
                     
                     
                        η συνολική ποσότητα που επιτρέπεται να διατεθεί στην αγορά υπερβαίνει τη μέγιστη ποσότητα που προβλέπεται στο άρθρο 1 παράγραφος 2 στοιχείο α).
                     
                  
         
            Άρθρο 4
            
               1.   Τα κράτη μέλη συνεργάζονται σε διοικητικό επίπεδο για την εφαρμογή της παρούσας απόφασης.
            
            
               2.   Η Σλοβενία ενεργεί ως κράτος μέλος - συντονιστής όσον αφορά το άρθρο 1 παράγραφος 2 στοιχείο α).
            
            
               3.   Κάθε κράτος μέλος που λαμβάνει αίτηση σύμφωνα με το άρθρο 3 κοινοποιεί αμέσως στη Σλοβενία την ποσότητα που καλύπτεται από την αίτηση. Η Σλοβενία ενημερώνει αμέσως τα κοινοποιούντα κράτη μέλη σχετικά με το κατά πόσον η χορήγηση άδειας θα είχε ως αποτέλεσμα την υπέρβαση της μέγιστης ποσότητας που προβλέπεται στο άρθρο 1 παράγραφος 2 στοιχείο α).
            
         
         
            Άρθρο 5
            Η παρούσα απόφαση απευθύνεται στα κράτη μέλη.
         
         
            Βρυξέλλες, 2 Οκτωβρίου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ 125 της 11.7.1966, σ. 2298/66.